**Vyhlásenie voľby hlavného kontrolóra Mesta Lipany**

Mestské zastupiteľstvo v Lipanoch uznesením č. 21/2020/III. v zmysle § 18a ods. 2 zákona SNR č. 369/1990 Zb. o obecnom zriadení v znení neskorších predpisov

**vyhlasuje**

voľbu hlavného kontrolóra Mesta Lipany, ktorá sa **uskutoční dňa 27. 08. 2020** na riadnom zasadnutí Mestského zastupiteľstva v Lipanoch.

Kandidáti na funkciu hlavného kontrolóra musia **doručiť** svoju písomnú prihlášku spolu s požadovanými dokladmi najneskôr  **13. 08. 2020 do 15:00 hod.** v zalepenej obálke na adresu: Mestský úrad Lipany, Krivianska 1, 082 71 Lipany

Zn.: „**VOĽBA HLAVNÉHO KONTROLÓRA MESTA LIPANY – NEOTVÁRAŤ!“**

**Kvalifikačným predpokladom** na výkon funkcie hlavného kontrolóra je ukončené minimálne úplné stredné vzdelanie.

**Funkčné obdobie** hlavného kontrolóra je 6 rokov. Pracovný úväzok je stanovený na 50 %.

**Náležitosti písomnej prihlášky** kandidáta na voľbu hlavného kontrolóra Mesta Lipany:

1. meno, priezvisko, titul, dátum narodenia, bydlisko, kontaktné údaje kandidáta (e-mail, telefón),

2. údaje potrebné na vyžiadanie výpisu z registra trestov podľa § 10, ods. 4, písm. a) zákona č. 330/2007 Z.z. o registri trestov a o zmene a doplnení niektorých zákonov

3. úradne overená fotokópia dokladu o najvyššom dosiahnutom vzdelaní,

4. profesijný štruktúrovaný životopis,

5. súhlas so zverejnením osobných údajov v zmysle zákona č. 18/2018 Z. z. o ochrane

 osobných údajov a o zmene a doplnení niektorých zákonov za účelom vykonania voľby

 hlavného kontrolóra Mesta Lipany

 **Ing. Vladimír Jánošík, v.r.**

 primátor mesta